**Kunfehértó Község Polgármesterének**

**E l ő t e r j e s z t é s e**

**A Képviselő-testület 2017. március 29-i ülésére**

**Kun-Fehér-tó vízutánpótlásának biztosítása tárgyban**

Tisztelt Képviselő-testület!

Kunfehértó Község Önkormányzata és a KISKUNSÁGI Víziközmű-Szolgáltató Kft. 2015. június 29. napján bérleti-üzemeltetési szerződést kötöttek Kunfehértó község közigazgatási területére, ivóvíz-ellátás és szennyvíz-ártalmatlanítás víziközmű-szolgáltatási ágazatra 2015. július 01. napjától a vonatkozó jogszabályokban, így különösen az 58/2013. (II.27.) Kormányrendeletben (továbbiakban: Vhr.) meghatározott víziközmű-szolgáltatói feladatok ellátására. A Csongrád Megyei Katasztrófavédelmi Igazgatóság 35600/10227-28/2015.ált. számú határozata alapján a Kunfehértó Községi Vízmű által kitermelhető, lekötött vízkontingens 2017. január 1. napjától 160.000 m3/év. Tekintettel arra, hogy a tó vizének pótlására – az alacsony vízállás miatt - minden évben szükség van, tárgyalásokat folytattunk a KISKUNSÁGI Víziközmű-Szolgáltató Kft-vel. A KISKUNSÁGI Víziközmű-Szolgáltató Kft az előterjesztés mellékletében csatolt megállapodás szerint tudja biztosítani a szükséges víz mennyiséget a fenti határozatban megállapított vízkontingens terhére. Természetesen a lakossági vízszükségletet ez nem veszélyeztetheti.

Kérem a Képviselő-testületet az előterjesztés megtárgyalására, a határozati javaslat elfogadására.

**Határozati javaslat:**

**Kunfehértó Község Önkormányzatának Képviselő-testülete jóváhagyja az előterjesztés mellékletében szereplő tó vízpótlása tárgyában a KISKUNSÁGI Víziközmű-Szolgáltató Kft.-vel kötendő Megállapodást. Felhatalmazza a polgármestert a megállapodás aláírására.**

Határidő: azonnal

Felelős: Polgármester

Értesül: Gömzsik László pénzügyi ügyintéző

Lakatos Tamás műszaki ügyintéző

Csernák Lajos Fehéró Np. Kft. ügyvezető

KISKUNSÁGI Víziközmű-Szolgáltató Kft

Kunfehértó, 2017. március…...

Huszár Zoltán

polgármester

# MEGÁLLAPODÁS

mely létrejött egyrészről a **KUNFEHÉRTÓ Község Önkormányzata**

székhelye: H-6413 Kunfehértó, Szabadság tér 8.

képviseli: Huszár Zoltán polgármester

adószáma: 15724997 - 2 - 03

statisztikai számjele: 15724997 - 8411 - 321 - 03

mint ***Megbízó,***

másrészről a **KISKUNSÁGI Víziközmű-Szolgáltató Kft.**

székhelye: H-6400 Kiskunhalas, Kőrösi út 5. sz.

képviseli: Mátyus Zoltán ügyvezető igazgató

cégjegyzék száma: Cg.03-09-102376

adószáma: 24688886-2-03

statisztikai számjele: 24688886-3600-113-03

bankszámlaszáma: 11732064-20050461-00000000

mint ***Üzemeltető,*** együttesen mint ***Felek*** között a mai napon, alulírott helyen, alábbi tárgyban és feltételekkel.

1. **Megállapodás száma:**

**SZ-310-1/2017**

1. **Megállapodás tárgya**

**Kun-Fehér-tó vízutánpótlásának biztosítása**

* 1. Felek rögzítik, hogy a Megbízó és az Üzemeltető 2015. június 29. napján bérleti-üzemeltetési szerződést kötöttek Kunfehértó község közigazgatási területére, ivóvíz-ellátás és szennyvíz-ártalmatlanítás víziközmű-szolgáltatási ágazatra 2015. július 01. napjától a vonatkozó jogszabályokban, így különösen az 58/2013. (II.27.) Kormányrendeletben (továbbiakban: Vhr.) meghatározott víziközmű-szolgáltatói feladatok ellátására.
  2. Felek rögzítik, hogy a Csongrád Megyei Katasztrófavédelmi Igazgatóság 35600/10227-28/2015.ált. számú határozata alapján a Kunfehértő Községi Vízmű által kitermelhető, lekötött vízkontingens 2017. január 1. napjától 160.000 m3/év.
  3. Felek megállapodnak, hogy a Megbízó előzetes írásbeli kérelmére a 2.2. pont szerinti kontingens terhére, évente legfeljebb 25.000 m3 mennyiségig, de nem meghaladva a 176.000 m3/év kitermelést, vízutánpótlást biztosít a Megbízó közigazgatási területéhez tartozó Kun-Fehér-tó vízpótlására.

1. **Kompenzációs díj**
   1. Felek megállapodnak, hogy a 2.3. pont szerinti feladat elvégzésének ellentélezéseként a Megbízó megfizeti
2. az Üzemeltető által fizetett vízkészlethasználati járulék értékét, valamint
3. a feladat elvégzéséhez felhasznált eszközök elektromos áram költségét.
   1. Felek megállapodnak, hogy az Üzemeltető a 3.1. pont szerinti kompenzációs díj összegéről a tárgynegyedévet követően számlát állít ki. A Megbízó a díjat a számla kézhez vételét követő 8 napon belül köteles megfizetni az Üzemeltető bankszámlájára történő utalással. A díj akkor tekintendő kiegyenlítettnek, amikor azt az Üzemeltető számláján jóváírták.
   2. A Megbízó fizetési késedelme esetén az Üzemeltető a mindenkori Ptk.-ban szereplő mértékű kamatot számolhatja fel késedelmi kamatként.
4. **Felek jogai és kötelezettségei**
   1. A Megbízó a 2.3. pont szerinti kérelmet legkésőbb a tényleges igény felmerülését követő 1 munkanapon belül írásban (postai úton, e-mailen vagy faxon) jelzi az Üzemeltető 5.1. pont szerinti képviselője részére.
   2. Az Üzemeltető a Megbízó kérelmének beérkezését követő 2 munkanapon belül köteles eleget tenni a kérelemnek.
   3. Megbízó tudomásul veszi, hogy az Üzemeltető által végzett ivóvíz-szolgáltatás közszolgáltatás, ezért az Üzemeltető elsődlegesen a lakossági felhasználók igényeit köteles kielégíteni. Amennyiben a lakossági felhasználás és a Megbízó által igényelt utánpótlás együttes összege meghaladná a lekötött vízkontingens 110%-át, az Üzemeltető nem köteles az efeletti többletvizet szolgáltatni. Az ebből eredő esetleges károkért az Üzemeltető nem tartozik felelősséggel.
   4. Üzemeltető köteles biztosítani, hogy a Kun-Fehér-Tóba engedett víz minősége a hatályos jogszabályoknak és szakmai előírásoknak megfeleljen.
5. **Egyéb rendelkezések**
   1. Felek a Megállapodást 2017. március 1. napjától határozatlan időre kötik.
   2. A Megállapodás megszűnik, ha a 2.1. pont szerinti üzemeltetési szerződés megszűnik.
   3. A Megállapodást bármelyik fél rendes felmondással megszüntetheti a felmondás kézhez vételét követő negyedév utolsó napjára.
   4. A Feleknek a Megállapodás teljesítése során a jognyilatkozat tételére és jogosult képviselői:

**Megbízó részéről:**

|  |  |
| --- | --- |
| Név: | Huszár Zoltán |
| Cím: | 6413 Kunfehértó, Szabadság tér 8. |
| Telefon: | 30/ |

**Üzemeltető részéről:**

|  |  |
| --- | --- |
| Név: | Barta József |
| Cím: | 6400 Kiskunhalas, Kőrösi út 5. |
| E-mail: | kiskunviz@kiskunviz.hu |
| Telefon: | + 36 77 421 622 |
| Fax: | + 36 77 420 033 |

* 1. Felek a Megállapodás teljesítése során kölcsönösen együttműködve kötelesek eljárni, és kötelesek egymást minden olyan körülményről haladéktalanul tájékoztatni, amely a teljesítést bármilyen módon befolyásolhatja.
  2. Felek mentesülnek a Megállapodásból fakadó kötelezettségeik nem-, vagy részleges nem-teljesítésével kapcsolatos felelősség alól, ha az a Megállapodás hatályának beálltát követően felmerülő, előre nem látható elháríthatatlan erő következménye (vis maior). A vis maior helyzet bekövetkezéséről és megszűnéséről Felek egymást haladéktalanul értesítik, és a megszűnést követően mindent megtesznek a Megállapodásnak megfelelő teljesítés érdekében.
  3. Amennyiben a teljesítést illetően Felek között vita merül fel, mindketten kötelezik magukat arra, hogy a felmerült problámákat előzetesen, egyeztető megbeszélés keretén belül vitatják meg és rendezik.
  4. Felek a Megállapodást közös akarattal bármelyik fél kezdeményezésére kizárólag írásban módosíthatják.
  5. A Megállapodás a Felek általi aláírás napján lép hatályba.
  6. Felek a Megállapodást, mint akaratukkal mindenben megegyezőt, értelmezés után, jóváhagyólag aláírták.

|  |  |
| --- | --- |
| Kunfehértó, 2017. | Kiskunhalas, 2017. |
|  |  |
| Megbízó képviseletében: | Üzemeltető képviseletében: |
|  |  |
| …………………………….. | …………………………….. |
|  |  |
| *Kunfehértó Község Önkormányzata*  *Megbízó* | *Kiskunsági Víziközmű-Szolgáltató Kft.*  *Üzemeltető* |